পি.এম. মোদীনা অলিগরদা রাজা মহেন্দ্র প্রতাপ সিংহ স্তেত য়ুনিভর্সিতীগী উরেপ উয়ুং তমখ্রে\nপি.এম.না উত্তর প্রদেশ দিফেন্স ইন্দস্ত্রিএল কোরিদোরগী অলিগর নোদকী এগজিবিসন মোদেলশিংদসু চৎখ্রে\nঙসিগী মীরোল অসিনা লৈবাক অসিগী থৱায় থাখিবা হেরো অমসুং হেরোইনশিংগী মরমদা খঙদ্রি। ২১শুবা চহিচাদা ভারতনা ২০শুবা চহিচাদা তৌখিবা অশোইবা কয়া অসি চুম্থোরক্লি: পি.এম.\nরাজা মহেন্দ্র প্রতাপ সিংহ জীগী পুন্সিনা, ঐখোয়না ঐখোয়গী মংলান অমা মংফাওননবা মায়থিবা পীবা ঙম্দ্রবা থৌনা অমসুং হোৎননিংবা অমা তম্বী: পি.এম.\nভারতনা মালেমগী ওইবা য়াম্না চাউবা দিফেন্স ইপোর্তর অমগী মমি তাই অমসুং মালেমগী ওইবা মরুওইবা দিফেন্স এক্সপোর্তর অমগী অনৌবা শক্লোন অমা পাম্লি: পি.এম.\nউত্তর প্রদেশ অসি লৈবাক অসিগী অমসুং মালেমগী ওইবা অপিকপা অমসুং অচৌবা ইনভেস্তরশিংগী পুক্নিং য়াম্না চিংশিনবা মফম অমা ওইরক্লি: পি.এম.\nঙসিদি উত্তর প্রদেশ অসি দবল ইঞ্জিন সরকারগী দবল ইঞ্জিন ওইনা কান্নবা ফংবগী চাউরবা খুদম অমা ওইরক্লি: পি.এম.\nPosted On: 14 SEP 2021 2:19PM by PIB Imphal\nপ্রধান মন্ত্রী, শ্রী নরেন্দ্র মোদীনা অলিগরদা রাজা মহেন্দ্র প্রতাপ সিংহ স্তেত য়ুনিভর্সিতীগী উরেপ উয়ুং তমখ্রে। মহাক্না উত্তর প্রদেশ দিফেন্স ইন্দস্ত্রিএল কোরিদোরগী অলিগর নোদকী এগজিবিসন মোদেলশিং অমসুং রাজা মহেন্দ্র প্রতাপ সিংহ স্তেত য়ুনিভর্সিতীদসু চৎখ্রে।\nথৌরম অসিদা ৱা ঙাংলদুনা, প্রধান মন্ত্রীনা লৈখিদ্রবা কল্যান সিংহ জীবু নিংশিংখি। মহাক্না হায় মদুদি কল্যান সিংহ জীনা অলিগরগী দিফেন্স সেক্তরদা হেনগৎলক্লিবা প্রোফাইল অমসুংরাজা মহেন্দ্র প্রতাপ সিংহ স্তেত য়ুনিভর্সিতী লিংখৎপা অসি উবদা য়াম্না হরাওজগদবনি।\nপ্রধান মন্ত্রীনা মরুওইবা পীখি মদুদি অসিগুম্বা মশক থোক্লবা মীওই কয়া অমা নিংতম লান্দা থৱায় থাখ্রবনো। অদুবু লাইবক থীবদি নিং-খা তম্লবা মতুংদা হৌজিক্কী লৈবাক অসিগী মীরোলনা অসিগুম্বা হেরো অমসুং হেরোইনশিং অসিবু মশক খঙবিদ্রি। লৈবাক অসিগী মীরোল কয়া অমদা মখোয়গী ৱারীশিংবু থওইদনা থম্বিরি, হায়না প্রধান মন্ত্রীনা নুঙাইতবা ফোংদোকখি। প্রধান মন্ত্রীনা পনখি, ঙসিদি, ২১শুবা চহিচা অসিনা ২০শুবা চহিচা অদুবু চুমথোরক্লি।\nরাজা মহেন্দ্র প্রতাপ সিংহ জীদা ইকাই খুম্নবা কয়া অমা পীদুনা হায় মদুদি, রাজা মহেন্দ্র প্রতাপ সিংহ জীগী পুন্সিনা ঐখোয়না ঐখোয়গী মংলান অমা মংফাওননবা মায়থিবা পীবা ঙম্দ্রবা থৌনা অমসুং হোৎননিংবা অমা তম্বীরি। মহাক্না মখা তানা হায়খি রাজা মহেন্দ্র প্রতাপ সিংহ জীনা ভরতপু নিং-খা তম্বা লৈবাক অমা ওইহন্নিংঙমখি অমসুং মহাক্না মিৎকুপ খুদিং অসিদা লুপ্তুনা লৈখি। ঙসিদি, ভারতনা এজুকেসনগী লমদা মাংজিল থারকপা অমসুং অজাদী কা অমৃত মহোৎসবকী মতমদা হৈশিংবা হেনগৎলকপা, ইমা ভারতকী মতিক চারবা মপারীগী মিংদা য়ুনিভর্সিতী লিংখৎপা অসি তশেংনা মঙোন্দা ‘কর্য়াঞ্জলী’ পীবনি, হায়না প্রধান মন্ত্রীনা হায়খি। য়ুনিভর্সিতী অসিনা অৱাংবা থাক্কী মহৈ তম্বগী চাউরবা সেন্তর অমা ওইবতা নত্তনা হায়রিবা অসিনা দিফেন্স স্তদীজ, দিফেন্সগা মরী লৈনবা মেনুফেকচরিং তেক্নোলোজী অমসুং থবক তৌবা মীশিং হেনগৎহন্নবদা মতেং ওইগনি। লোকেল লোলদা স্কীলশিং অমসুং এজুকেসনগী অনৌবা নেস্নেল এজুকেসন পোলিসীগী ফিচরনা য়ুনিভর্সিতী অসিদা য়াম্না চাউনা কান্নবা পীরগনি।\nপ্রধান মন্ত্রীনা ঙসি হায়খি মদুদি, লৈবাক অসি খক্তা নত্তনা, মালেম অসিনা মতমগা চুনরবা গ্রেনেদত অমসুং রাইফলদগী ফাইতর এয়রক্রাফ, দ্রোনশিং, ৱারশিপশিং খঙলি। মহাক্না মখা তানা হায়খি, ভারত অসি চাউরবা দিফেন্স ইম্পোর্তরদগী মমি শাম্লক্লি অমসুং মালেমদা মরুওইবা দিফেন্স এক্সপোর্তর ওইনা মশক তাক্লি। উত্তর প্রদেশ অসি অওনবা অসিগী চাউরবা মফম অমা ওইরি অমসুং হায়রিবা অসি মহাক্না উত্তর ইন্দস্ত্রীশিং দিফেন্স কোরিদোরগী অলিগর নোদতা লাক্লগনি। মসিনা অলিগর অমসুং মনাক নকপা মফমশিংদা মশক অমা তাক্লগনি। প্রধান মন্ত্রীনা হায় মদুদি য়ুম অমসুং দুকানশিং তেক্ত কাইদনবা মমিং লৈরবা পেদলোক্কীদমক মীয়াম্না খঙনরিবনি অদুবু হৌজিক্তি লৈবাক অসিগী ঙম্খৈ ঙাক্নবা পোত্থোক পুথোকপগী মমিংসু লৈরগনি। হায়রিবা অসিনা নহারোলশিং অমসুং এম.এস.এম.ই.শিংদা অনৌবা খুদোংচাবা অমা পীরগনি, হায়না মহাক্না হায়খি।\nপ্রধান মন্ত্রীনা ঙসি মরুওইবা পীদুনা হায়খি মদুদি, উত্তর প্রদেশ অসি লৈবাক অসিগী অমসুং মালেম অসিগী ওইনা অপিকপা অমসুং চাউরবা লৈবাকশিংগী য়াম্না পুক্নিং চিংশিন্নিঙাই ওইরি। মসি থোক্লি, শ্রী মোদীনা হায়খি, ইনভেস্তমেন্তগী তঙাইফদবা মওং অমা লাকপা অসিদা তঙাইফদনা চংবা খুদোংচাবা ফংহল্লি। ঙসিদি উত্তর প্রদেশ অসি দবল ইঞ্জিনগী দবল কান্নবা অমা ওইরি।\nপ্রধান মন্ত্রীনা ২০১৭ মমাংদগী উত্তর প্রদেশকী ফিভমশিং য়েংশিন্দুনা লাক্লি। মহাক্না হায়খি মদুদি য়ু.পি.গী মীয়াম্না থোকখিবা ৱাথোক কয়া অমা অমসুং সরকার অসিনা য়েংশিন্দনা লাকপা পনখি। ঙসিদি, প্রধান মন্ত্রীনা হায় মদুদি, য়োগী জী সরকার অসিনা য়ু.পি.গী চাউখৎ থৌরাংদা কন্না হোৎনরি। মতম অমদা গুন্স অমসুং মাফিয়ানা পাল্লম্মী। অদুবু হৌজিক্তি মাফিয়াশিংবু শেন্নরিবা অসি হৌজিক লৈত্রে, হায়না প্রধান মন্ত্রীনা হায়খি।\nপ্রধান মন্ত্রীনা লায়চৎ মনুংদা খ্বায়দগী শাথিনা শোক্লবা মফমশিংদা য়ু.পি. সরকারনা তেক্ত কাইদনবা হোৎনখিবা অদুবু উৎখি অমসুং লায়চৎ মনুংদা অৱাবা তারবশিংদা চেং-হৱায় ফংহনখিবগীদমক থাগৎপা ফোংদোকখি। প্রধান মন্ত্রীনা হায়খি মদুদি লম খর খক্তা লৈবা লৌমীশিংদা সরকারনা লেপ্পা লৈতনা মপাঙ্গল লৈনবা হোৎনরি। এম.এস.পি. শরুক ১.৫ হেনগৎতুনা, কিশান ক্রেদিত কার্দ, ইন্সুরেন্স স্কীমদা হেন্না ফগৎহনবা, লুপা লিশিং ৩গী পেন্সনগী প্রোভিজন অসিনা লৌমীশিংদা শক্তি পীরি। প্রধান মন্ত্রীনা চুগী লৌমীশিংদা লুপা কোতি লাখ ১ লিশিং ৪০ পীখিবা পাউদমখি। মহাক্না হায়খি মদুদি নোংচুপ থংবা য়ু.পি.গী চুগী লৌমীশিংনা পেত্রোলদা ইথানোল হেনদগৎহন্দুনা কান্নবা\n(Release ID: 1754859) Visitor Counter : 62\n(Release ID: 1754859)
